CELEX: 62014TN0516
Language: fi
Date: 2014-07-09 00:00:00
Title: Asia T-516/14 P: Valitus, jonka Christodoulos Alexandrou on tehnyt 9.7.2014 virkamiestuomioistuimen asiassa F-140/12, Alexandrou v. komissio, 14.5.2014 antamasta tuomiosta

1.9.2014   
            
            
               FI
            
            
               Euroopan unionin virallinen lehti
            
            
               C 292/57
            
         Valitus, jonka Christodoulos Alexandrou on tehnyt 9.7.2014 virkamiestuomioistuimen asiassa F-140/12, Alexandrou v. komissio, 14.5.2014 antamasta tuomiosta
   (Asia T-516/14 P)
   2014/C 292/70
   Oikeudenkäyntikieli: ranska
   
      Asianosaiset
   
   
      Valittaja: Christodoulos Alexandrou (Luxemburg, Luxemburg) (edustaja: asianajaja R. Duta)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               ottamaan käsiteltävänä olevan valituksen muotonsa puolesta tutkittavaksi ja toteamaan sen sisältönsä puolesta perustelluksi, jollei myöhemmin esitettävistä kaikista oikeudellisista ja tosiseikkoja koskevista perusteista ja toimitettavasta lisänäytöstä muuta johdu
            
         
               —
            
            
               muuttamaan valituksenalaista tuomiota tai kumoamaan sen mainituilla perusteilla
            
         
               —
            
            
               palauttamaan oikeudenkäynnin kohteena olevan asian tarvittavilta osin Euroopan unionin virkamiestuomioistuimeen, jotta tämä antaa annettavan tuomion mukaisen ratkaisun
            
         
               —
            
            
               velvoittamaan komission korvaamaan näissä molemmissa oikeusasteissa aiheutuneet oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kolmeen valitusperusteeseen.
   
               1.
            
            
               Ensimmäinen valitusperuste perustuu siihen, että virkamiestuomioistuin kieltäytyi arvioimasta valittajan väitteitä, jotka koskivat asetusta N:o 1049/2001 (1) ja muun muassa sen 9 artiklan 4 kohtaa.
            
         
               2.
            
            
               Toinen valitusperuste perustuu asiassa F-7/07, Angioi vastaan komissio, 29.6.2011 annetun tuomion (EU:F:2011:97) virheelliseen soveltamiseen, koska kyseessä on rajoittava ja vanhentunut oikeuskäytäntö, joka ei sovellu muihin kuin kirjallisessa muodossa järjestettäviin kilpailuihin.
               Mikäli edellä mainittua tuomiota voidaan soveltaa, valittaja katsoo toissijaisesti täyttävänsä kyseisessä oikeuskäytännössä määritellyt edellytykset.
            
         
               3.
            
            
               Kolmas valitusperuste perustuu siihen, ettei virkamiestuomioistuin soveltanut työjärjestyksensä 44 artiklan 2 kohtaa.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).